Yhteyshenkilöt:

**Media**

Marco Giudici

Technical Publicity Ltd, Honeywell Industrial Safety -yhtiön puolesta

+44 (0)1582 390980

[MGiudici@technical-group.com](mailto:MGiudici@technical-group.com)

**HONEYWELL JULKAISEE UUDEN TURVALLISUUTTA JA TUOTTAVUUTTA PARANTAVAN, TYÖNTEKIJÖILLE SUUNNATUN VERKKOPOHJAISEN OHJELMISTON**

*Uusi Honeywell Sotera™ -alustalla toimiva ohjelmistoratkaisu*

*Honeywell Sotera-Express korvaa vanhemmat sovellukset uudella käyttäjäystävällisellä ohjelmistorajapinnalla*

POOLE, U.K., 24. elokuuta 2017 – Honeywell (**NYSE: HON)** julkaisi tänään uuden, kattavan turvallisuusohjelmistoalustan, Honeywell Soteran™, joka tukee yrityksen kasvavaa teollisuustyöntekijöille tarkoitettujen verkkopohjaisten ratkaisujen valikoimaa. Valikoima on suunniteltu auttamaan asiakkaita pitämään laitoksensa ja henkilöstönsä turvassa, parantamaan tuottavuutta ja alentamaan hallinnollisia sekä vaatimustenmukaisuudesta aiheutuvia kustannuksia.

”Honeywell luottaa johtavaan asemaansa teollisuuden turvallisuustuotteiden ja -ratkaisujen tarjoajana kehittäessään ja jaellessaan verkkopohjaisia, työntekijöille suunnattuja teknologioita, joiden ansiosta asiakkaat voivat saada työpaikkansa turvallisemmiksi ja toimintonsa tehokkaammiksi sekä välttää samalla tuotannon pysähtymisestä ja hallinnollisesta taakasta aiheutuvat kustannukset,” kertoi Honeywell Industrial Safetyn kannettavista kaasunilmaisintuotteista vastaava johtaja, Ken Schmidt. ”Honeywell Sotera -alustaamme hyödyntäen verkkopohjaiset ratkaisumme voivat auttaa asiakkaitamme valvomaan työntekijöiden turvallisuutta sijainnista riippumatta sekä optimoimaan laitos- ja kenttätoiminnot.”

Honeywell Sotera -alusta tukee työntekijöille suunnattua verkkopohjaista tarjontavalikoimaa, kuten kaksisuuntaista viestintää, maantieteellisen sijainnin paikannusta ja automaattisia turvallisuushälytyksiä, jotka tarjoavat työnantajalle reaaliaikaisen kuvan vaaratilanteista ja kyvyn reagoida nopeasti, jos työntekijä on loukkaantunut syrjäisessä sijaintipaikassa.

Ensimmäinen julkaistava ohjelmisto, Honeywell Sotera-Express, korvaa Honeywellin alan johtavan kannettavien kaasunilmaisinten tuotevalikoiman vanhemmat ohjelmistosovellukset uudella, käyttäjäystävällisellä ohjelmistorajapinnalla. Ohjelmiston avulla eri Honeywell-laitteita käyttävät asiakkaat voivat testata ja huoltaa laitteitaan sekä luoda raportteja helpommin.

Honeywell Sotera-Express toimii kaikkien Honeywell-kaasunilmaisintuotteiden ainoana laitehallintaohjelmistona alkaen suosituista kannettavista kaasunilmaisintuotteista: BW Clip-, GasAlertMicroClip- ja Honeywell RAE Systemsin ToxiRAE Pro-, MultiRAE-, Q RAE3- ja MicroRAE-kaasunvalvontalaitteet sekä BW IntelliDoX ja RAE Systemsin AutoRAE 2 -telakointijärjestelmät, joita käytetään laitteiden lataamiseen, testaukseen ja huoltoon. Katso lisätietoja Honeywell Sotera-Expressistä napsauttamalla [tätä](http://www.honeywellanalytics.com/products/honeywell-sotera).

Ohjelmisto yksinkertaistaa kaikkien Honeywell-laitteiden laitemäärityksiä, testausta ja huoltoa sekä yhdenmukaistaa turvallisuuspäälliköiden vaatimustenmukaisuuden hallintaa luomalla testaus-, sertifiointi-, vaaratilanne- ja muut tärkeimmät raportit nopeammin. Se sisältää myös edistyneitä kyberturvallisuusominaisuuksia tietojen suojaamiseen.

Honeywell Sotera -alusta esiteltiin tänään Honeywell Safety and Productivity Solutionsin (SPS) Minneapolisista lähetetyssä julkistustilaisuudessa, jossa SPS esitteli verkkoratkaisuvalikoimansa, joka on suunniteltu lisäämään tuottavuutta ja turvallisuutta työpaikoilla. Näitä ovat:

* [Sensepoint XCL](https://www.honeywell.com/newsroom/pressreleases/2017/01/honeywell-launches-bluetooth-enabled-fixed-gas-detector-for-commercial-light-industrial-applications), uusi viimeisintä teknologiaa sisältävä verkkopohjainen kaasunilmaisin käytettäväksi kaupallisissa ja kevyen teollisuuden sovelluksissa
* Uusi [rahdinseurantaratkaisu](https://www.honeywellaidc.com/solutions/workflow/connected-freight-solution), joka tarjoaa logistiikka- ja kuljetusyrityksille reaaliaikaista tietoa lähetysten sijainnista ja tilasta vahingoittumisen ja katoamisen estämiseksi
* Uusi [vaatimustenmukaisuusratkaisu](https://www.honeywellaidc.com/solutions/workflow/pickup-delivery) kuorma-autojen kuljettajille, joka tallentaa EU-säännösten edellyttämät ajotunnit ja ajoneuvotarkastukset sähköisesti.
* [Tukeva, kannettava lämpökirjoitinsarja](https://www.honeywellaidc.com/products/printers/mobile/rp-series), jota kenttäpalvelutyöntekijät ja DSD-työntekijät käyttävät mobiilitarroissa ja kuittien tulostuksessa

Lähetyksen julkistustilaisuudesta voi katsoa uudelleen Honeywellin verkkosivustolla tai

vierailemalla osoitteessa: <http://hwll.co/live>.

Honeywellin Safety and Productivity Solutions -ryhmään kuuluva Honeywell Industrial Safety on kaasunilmaisinten johtava globaali toimittaja, joka tarjoaa teollisuuden laajimman valikoiman kannettavia, kiinteitä, yksittäisiä ja monikaasuilmaisimia. Se on myös maailman johtava

henkilönsuojainten (PPE) toimittaja tarjoten suojavarusteet päästä varpaisiin sekä itsenäisiä hengityslaitteita pelastustyöntekijöitä varten. Honeywellin ohjelmistotarjonta yhdistää työntekijät ja työnantajat reaaliaikaisella älyteknologialla parantaen työntekijöiden turvallisuutta,

tuottavuutta, tehokkuutta ja perimmäistä suorituskykyä.

Lisätietoja Honeywell Industrial Safety -yhtiöstä, sen tuotteista ja palveluista on osoitteessa [http://www.honeywellsafety.com](http://www.honeywellsafety.com/).

Honeywell ([www.honeywell.com](http://www.honeywell.com/)) on Fortune 100 -yritys, joka toimittaa maailmanlaajuisesti erikoisratkaisuja, kuten ilmailu- ja autoalan tuotteita ja palveluja, rakennusten, kotien ja teollisuuden valvontateknologioita sekä suorituskykyisiä materiaaleja.  Teknologiamme auttavat lentokoneita, autoja, koteja ja rakennuksia, tuotantolaitoksia, toimitusketjuja ja työntekijöitä olemaan entistä paremmin yhteydessä toisiinsa tehden maailmasta fiksumman, turvallisemman ja kestävämmän kehityksen mukaisen.  Lisätietoja Honeywellista ja yhtiön tuotteista on osoitteessa [www.honeywell.com/newsroom](http://www.honeywell.com/newsroom).

Honeywell Safety and Productivity Solutions (SPS) tarjoaa tuotteita, ohjelmistoja ja yhdistettyjä ratkaisuja, jotka parantavat tuottavuutta, työpaikan turvallisuutta ja asiakkaiden suorituskykyä kaikkialla maailmassa. Pidämme tämän lupauksen toimittamalla alan johtavia mobiililaitteita, ohjelmistoja, pilviteknologioita ja automaattisia ratkaisuja sekä markkinoiden laajimman valikoiman henkilökohtaisia suojavarusteita, kaasumittausteknologioita sekä asiakkaiden tarpeisiin suunniteltuja antureita, kytkimiä ja ohjaimia. Valmistamme ja myymme myös monenlaisia työjalkineita, leikkiin ja ulkoiluun liittyviä varusteita mukaan lukien XtraTufTM- ja Muck BootTM-merkin jalkineet.

###